
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 507 


29 Απριλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Δημοτικού Νομικού προσώπου με την επω¬ 
νυμία «Σχολική Επιτροπή 1ου, 2ου και 3ου Νηπια¬ 


γωγείου Τυμπακίου. 1 

Τροποποίηση της συστατικής πράξης του Δημοτικού 
Νομικού προσώπου με την επωνυμία «Σχολική Επι¬ 
τροπή του 2ου Δημοτικού Σχολείου και 2ου Νηπια¬ 
γωγείου Τυμπακίου. 2 


Σύσταση Εκκλησιαστικού Ιδρύματος με την επωνυμία 
«ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ ΙΕΡΟΥ ΝΑΟΥ 
ΠΑΜΜΕΓΙΣΤΩΝ ΤΑΞΙΑΡΧΩΝ ΑΒΥΘΟΥ ΑΙΓΙΑΛΕΙ- 
ΑΣ» της Ιεράς Μητροπόλεως Καλαβρύτων και Αι- 

γιαλείας. 3 

Σύσταση και Λειτουργία Εκκλησιαστικού Ιδρύματος 
με την επωνυμία «ΕΚΚΛΗΣΙΑΣΤΙΚΟ ΙΔΡΥΜΑ ΚΟΙ¬ 
ΝΩΝΙΚΗΣ ΚΑΙ ΠΟΛΙΤΙΣΤΙΚΗΣ ΠΡΟΣΦΟΡΑΣ “Ο 
ΑΓΙΟΣ ΙΩΣΗΦ” ΤΗΣ ΙΕΡΑΣ ΜΗΤΡΟΠΟΛΕΩΣ ΑΛΕ- 
ΞΑΝΔΡΟΥΠΟΛΕΩΣ». 4 


ΑΠΟΦΑΣΕΙ Σ 

Αριθ. 4337 (1) 

Σύσταση Δημοτικού Νομικού προσώπου με την επωνυμία 
«Σχολική Επιτροπή 1ου, 2ου και 3ου Νηπιαγωγείου Τυ¬ 
μπακίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α. Του άρθρου 203του Π.Δ. 410/95. 
β. Του άρθρου 11 του Ν. 2130/93 και του άρθρου 2του 
Ν. 2307/95. 

γ. Του άρθρου 5 παρ. 8 του Ν. 1894/97. 

2. Την 52/2003 απόφαση του Δημοτικού Συμβουλίου Τυ- 
μπακίου με την οποία αποφασίζεται να συσταθεί στο Δή¬ 
μο ίδιο δημοτικό νομικό πρόσωπο με την επωνυμία «Ενι¬ 
αία Σχολική Επιτροπή για τα Ιο, 2ο και 3ο Νηπιαγωγεία 
Τυμπακίου τα οποία μετεστεγάστηκαν σε ενιαίο συγκρό¬ 
τημα του παλαιού Γυμνασίου - Λυκείου Τυμπακίου. 

3. Την 5972/13.8.98 (ΦΕΚ 446/τ.Β'/2001) απόφασή μας 


«Ορισμός Εισηγητών και μεταβίβαση εξουσίας υπογρα¬ 
φής «Με εντολή Γενικού Γραμματέα, αποφάσεων, εγγρά¬ 
φων και άλλων πράξεων στον Γ εν. Δ/ντή, στους Προϊστα¬ 
μένους Δ/νσεων, Τμημάτων και Γραφείων των Υπηρεσιών 
της Περιφέρειας, αποφασίζουμε: 

1. Συνιστούμε στο Δήμο Τυμπακίου Δημοτικό Νομικό 
πρόσωπο με την επωνυμία «Σχολική Επιτροπή 1ου, 2ου 
και 3ου Νηπιαγωγείου Τυμπακίου». 

2. Το νομικό πρόσωπο διοικείται από το διοικητικό συμ¬ 
βούλιο που ορίζεται από το δημοτικό συμβούλιο σύμφω¬ 
να με τις διατάξεις του άρθρου 203 του Δ.Κ.Κ.και του Ν. 
1894/97. 

3. Η θητεία του Διοικητικού Συμβουλίου του Νομικού 
προσώπου ακολουθεί τη δημοτική περίοδο. 

Το Διοικητικό Συμβούλιο εκλέγει μεταξύ των μελών του 
τον Αντιπρόεδρο και το Γ ραμματέα. 

4. Σκοπός του Νομικού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, αποχέτευσης, τηλεφώνου, αναλώσιμων 
υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτιριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των Σχολικών 
μονάδων. 

5. Πόροι του Νομικού προσώπου είναι: 

α . Ετήσια Επιχορήγηση του Δήμου 300 ευρώ. 

β . Ετήσια Επιχορήγηση του Κράτους. 

γ. Κάθε είδους εισφορές/δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 































6886 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Με την παρούσα απόφαση προκαλείται δαπάνη πο¬ 
σού 300 ευρώ, σε βάρος του προϋπολογισμού του Δήμου 
Τυμπακίου, για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 7 Απριλίου 2003 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ. 5263 (2) 

Τροποποίηση της συστατικής πράξης του Δημοτικού Νο¬ 
μικού προσώπου με την επωνυμία «Σχολική Επιτροπή 
του 2ου Δημοτικού Σχολείου και 2ου Νηπιαγωγείου 
Τυμπακίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α. Του άρθρου 203 του Π.Δ. 410/95. 

β. Του άρθρου 11 του Ν. 2130/93 και του άρθρου 2 του 
Ν. 2307/95. 

γ. Του άρθρου 5παρ. 8του Ν. 1894/97. 

2. Την 87/1990 απόφαση του Κοινοτικού Συμβουλίου για 
τη σύσταση ιδίου Κοινοτικού Νομικού Προσώπου με την 
επωνυμία «Σχολική Επιτροπή 2ου Δημοτικού Σχολείου και 
2ου Νηπιαγωγείου Τυμπακίου». 

3. Την 14241/28.5.90 απόφαση Νομάρχη για τη σύστα¬ 
ση ιδίου Κοινοτικού Νομικού Προσώπου με την επωνυμία 
« Σχολική Επιτροπή 2ου Δημοτικού Σχολείου και 2ου Νη¬ 
πιαγωγείου Τυμπακίου». 

4. Την 13664/91 απόφαση Νομάρχη για την τροποποίη¬ 
ση της συστατικής πράξης του Κοινοτικού Νομικού Προ¬ 
σώπου με την επωνυμία «Σχολική Επιτροπή 2ου Δημοτι¬ 
κού Σχολείου και 2ου Νηπιαγωγείου Τυμπακίου». 

5. Την 49/2003 απόφαση του Δημοτικού Συμβουλίου με 
την οποία τροποποιούνται οι παραπάνω αποφάσεις του 
Νομάρχη ως προς την επωνυμία την επιχορήγηση και τη 
διοίκηση του Νομικού προσώπου και θα ονομάζεται «Σχο¬ 
λική Επιτροπή 2ου Δημοτικού Σχολείου Τυμπακίου». 

6. Την 34/3.3.95 απόφαση του Δημοτικού Συμβουλίου που 
επικυρώθηκε με την 9034/29.3.95 απόφαση του Περιφερει¬ 
ακού Δ/ντή ως προς τη Διοίκηση του Νομικού προσώπου. 

7. Την 5972/13.8.98 (ΦΕΚ 446/τ.Β'/2001 απόφασή μας 
«Ορισμός Εισηγητών και μεταβίβαση εξουσίας υπογρα¬ 
φής «Με εντολή Γ ενικού Γ ραμματέα, αποφάσεων, εγγρά¬ 
φων και άλλων πράξεων στον Γ εν. Δ/ντή, στους Προϊστα¬ 
μένους Δ/νσεων, Τμημάτων και Γ ραφείων των Υπηρεσιών 
της Περιφέρειας, αποφασίζουμε: 

1.Τροποποιούμε την 14241/28.5.90, απόφαση του Νο¬ 
μάρχη Ηρακλείου για τη σύσταση Κοινοτικού Νομικού 
Προσώπου με την επωνυμία « Σχολική Επιτροπή 2ου Δη¬ 
μοτικού Σχολείου και 2ου Νηπιαγωγείου Τυμπακίου» 
όπως αυτή ισχύει σήμερα μετά την τροποποίηση της με 
τις 13664/17.5.91 και 9034/29.3.95 όμοιες πράξεις του 
Νομάρχη Ηρακλείου, κατά το μέρος που αφορά στηνπα- 
ράγραφο 1 (επωνυμία), στην παράγραφο 3 (Διοίκηση) και 
στην παράγραφο 5. α. (επιχορήγηση) ως εξής: 

1. Συνιστούμε στο Δήμο Τυμπακίου Δημοτικό Νομικό 
πρόσωπο με την επωνυμία «Σχολική Επιτροπή 2ου Δημο¬ 
τικού Σχολείου Τυμπακίου). 


3. Το νομικό πρόσωπο διοικείται από το διοικητικό συμ¬ 
βούλιο με τους αναπληρωτές του που ορίζονται από το 
δημοτικό συμβούλιο Τυμπακίου σύμφωνα με τις διατά¬ 
ξεις του άρθρου 203 του Π.Δ. 410/95 και του Ν. 1894/97. 

5.α. Η ετήσια επιχορήγηση του Δήμου ορίζεται στο πο¬ 
σό των 300 ευρώ. 

2. Με την παρούσα απόφαση προκαλείται δαπάνη πο¬ 
σού 300 ευρώ, σε βάρος του προϋπολογισμού του Δήμου 
Τυμπακίου για το παρόν και τα επόμενα έτη. 

Κατά τα λοιπά εξακολουθεί να ισχύει ως έχει, η 
14241/28.5.90 τροποποιούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 7 Απριλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ. 901/437 (3) 

Σύσταση Εκκλησιαστικού Ιδρύματος με την επωνυμία 
«ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ ΙΕΡΟΥ ΝΑΟΥ 
ΠΑΜΜΕΓΙΣΤΩΝ ΤΑΞΙΑΡΧΩΝ ΑΒΥΘΟΥ ΑΙΓΙΑΛΕΙΑΣ» 
της Ιεράς Μητροπόλεως Καλαβρύτων και Αιγιαλείας. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τις διατάξεις της παραγρ. 2 του άρθρου 29 του Νό¬ 
μου 590/1977 «Περί Καταστατικού Χάρτου της Εκκλησίας 
της Ελλάδος». 

2. Τις υποχρεώσεις Της που απορρέουν από τις Ευαγ¬ 
γελικές Επιταγές, τους Ιερούς Κανόνες και τους Νόμους 
του Κράτους προς το Χριστεπώνυμο πλήρωμα της Εκ¬ 
κλησίας. 

3. Τις υφισταμένες Κοινωνικές και πνευματικές ανάγκες 
της Ενορίας Αβύθου της Ιεράς Μητροπόλεως Καλαβρύ¬ 
των και Αιγιαλείας. 

4. Την 160/6.3.2002 Πρόταση του Σεβασμιωτάτου Μη¬ 
τροπολίτου Καλαβρύτων και Αιγιαλείας Αμβροσίου. 

5. Την από 4.11.2002 Γνωμάτευση της Νομικής Υπηρε¬ 
σίας της Εκκλησίας της Ελλάδος. 

6. Την από 6.11.2002 Απόφασή Της, αποφασίζει: 

Τη σύσταση Εκκλησιαστικού Ιδρύματος υπό την επωνυ¬ 
μία: «ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ ΙΕΡΟΥ ΝΑΟΥ 
ΠΑΜΜΕΓΙΣΤΩΝ ΤΑΞΙΑΡΧΩΝ ΑΒΥΘΟΥ ΑΙΓΙΑΛΕΙΑΣ ΤΗΣ 
ΙΕΡΑΣ ΜΗΤΡΟΠΟΛΕΩΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ». 

Η συγκρότηση, οργάνωση, και λειτουργία του Ιδρύμα¬ 
τος τούτου διέπεται από τις διατάξεις του κατωτέρω Κα¬ 
νονισμού. 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑ 
«ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ ΙΕΡΟΥ ΝΑΟΥ 
ΠΑΜΜΕΓΙΣΤΩΝ ΤΑΞΙΑΡΧΩΝ ΑΒΥΘΟΥ ΑΙΓΙΑΛΕΙΑΣ ΤΗΣ 
ΙΕΡΑΣ ΜΗΤΡΟΠΟΛΕΩΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ» 

Άρθρο 1 

Σύσταση - Επωνυμία- Έδρα 

Στην Ενορία Παμμεγίστων Ταξιαρχών Αβύθου Αιγιαλείας 
του Δήμου Συμπολιτείας, της Ιεράς της Μητροπόλεως Κα- 

λαβρύτων και Αιγιαλείας, συνιστάται Εκκλησιαστικό Ίδρυ¬ 
μα, με την επωνυμία: «ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ 
ΙΕΡΟΥ ΝΑΟΥ ΠΑΜΜΕΓΙΣΤΩΝ ΤΑΞΙΑΡΧΩΝ ΑΒΥΘΟΥ ΑΙΓΙΑ- 
ΛΕΙΑΣ» το οποίο θα λειτουργεί ως υπηρεσία του Νομικού 
Προσώπου της οικείας Ενορίας, εξαρτημένη από αυτό, αυ¬ 
τοτελούς διαχείρισης και μη κερδοσκοπικού χαρακτήρα και 
θα διέπεται από τις διατάξεις του παρόντος Κανονισμού. 

Έδρα του Ιδρύματος τούτου είναι ή κωμόπολη της Αβύ- 
θου. 

Το Ίδρυμα θα στεγάζεται σε κτίριο ιδιοκτησίας του ως 
άνω Ιερού Ναού που ανεγείρεται για το σκοπό αυτό και 
ευρίσκεται στην Άβυθο Αιγιαλείας. 

Άρθρο 2 

Σκοπός 

Σκοπός του Ιδρύματος είναι να συμβάλει στην πληρέ¬ 
στερη και αρτιότερη πνευματική, ποιμαντική, κατηχητική, 
ιεραποστολική, κοινωνική και φιλανθρωπική διακονία της 
Ενορίας στο πλαίσιο της Ορθόδοξης Πίστης, Παράδοσης 
και Διδασκαλίας. 

Άρθρο 3 

Μέσα για την επίτευξη του σκοπού 

1. Η Αξιοποίηση του ανθρώπινου πνευματικού δυναμι¬ 
κού της Ενορίας και ή συνδρομή ικανών πνευματικών αν¬ 
θρώπων, κληρικών και λαϊκών. 

2. Η ενίσχυση της λειτουργίας των Κατηχητικών Σχολεί¬ 
ων και η εν γένει ανάπτυξη των πνευματικών και ποιμαντι¬ 
κών δραστηριοτήτων της Ενορίας (κηρύγματα, ομιλίες, 
διαλέξεις, συζητήσεις, σεμινάρια, συνέδρια, κ.α.) προς 
την κατεύθυνση της συμπαράστασης στις βαθύτερες 
ανάγκες πνευματικής αναζήτησης του ποιμνίου και της 
καλλιέργειας του Ορθοδόξου προβληματισμού και φρο¬ 
νήματος κυρίως των νέων. 

3. Η καλλιέργεια της συμμετοχής των πιστών στη λα¬ 
τρευτική και μυστηριακή ζωή της Εκκλησίας με βάση την 
Ενορία και κέντρο ζωής τον Ιερό Ναό. 

4. Η παρακολούθηση καιέρευνατωνπροβλημάτωνπου 
απασχολούν τους κατοίκους της Ενορίας γενικότερα, ο 
ελεύθερος διάλογος γι’ αυτά (διαλέξεις, συζητήσεις, σε¬ 
μινάρια κ.α) και η προώθηση επίλυσής τους. 

5. Η δημιουργία και λειτουργία Νεανικού Κέντρου για 
την πνευματική κατάρτιση και οικοδομή, τη δημιουργική 
απασχόληση και την ποιοτική ψυχαγωγία των νέων της 
Ενορίας. 

6. Η συγκέντρωση, καταγραφή, ταξινόμηση και συντή¬ 
ρηση λαογραφικού υλικού με σκοπό τη συνέχιση της το¬ 
πικής λαϊκής παράδοσης και την δημιουργία και λειτουρ¬ 
γία Λαογραφικού Μουσείου. 

7. Η δημιουργία και λειτουργία Ομίλου Παραδοσιακών 
Χορών, Χορωδίας Βυζαντινής Μουσικής και Ομίλου Διδα¬ 
σκαλίας Μουσικών Οργάνων. 

8. Η δημιουργία και λειτουργία δανειστικής Βιβλιοθή¬ 
κης και Πινακοθήκης με έργα ντόπιων καλλιτεχνών. 

9. Η έκδοση και διάθεση διαφόρων εκκλησιαστικών και 
πολιτιστικών εντύπων (εφημερίδα, περιοδικό κ.α) με σκο¬ 
πό την προαγωγή της πνευματικής καλλιέργειας των κα¬ 
τοίκων της Ενορίας και του Δήμου γενικότερα. 

10. Η διοργάνωση εορταστικών, πολιτιστικών, επιμορ¬ 
φωτικών, φιλανθρωπικών και ψυχαγωγικών εκδηλώσεων 
(ομιλίες, διαλέξεις, συζητήσεις, σεμινάρια, συνέδρια, κι¬ 
νηματογραφικές προβολές, θεατρικές παραστάσεις, συ¬ 
ναυλίες, εκθέσεις, κ.α). 


11. Οποιοδήποτε άλλο πρόσφορο μέσο ήθελε αποφα¬ 
σίσει το Διοικητικό Συμβούλιο του Ιδρύματος. 

Άρθρο 4 

Όργάνωση - Διοίκηση - Διοικητικό Συμβούλιο 

1. Το Ίδρυμα τελεί υπό την πνευματική και διοικητική 
εποπτείατης Ιεράς Μητροπόλεως Καλαβρύτων και Αιγια- 
λείας και διοικείται από επταμελές Διοικητικό Συμβούλιο 
που απαρτίζεται από: 

α) τον εκάστοτε Σεβασμιώτατο Μητροπολίτη Καλαβρύ¬ 
των και Αιγιαλείας, ως Πρόεδρο, 
β) τον εκάστοτε Πρόεδρο του Εκκλησιαστικού Συμβου¬ 
λίου του Ιερού Ναού Παμμεγίστων Ταξιαρχών ΑβύθουΑι- 
γιαλείας, ως Αντιπρόεδρο, ό οποίος σε περίπτωση απου¬ 
σίας ή κωλύματοςτου Σεβασμιωτάτου Μητροπολίτου, θα 
αναπληρώνει αυτόν και θα προεδρεύει του Δ.Σ, 
γ) δύο από τα μέλη του ως άνω Εκκλησιαστικού Συμ¬ 
βουλίου, 

δ) τρία πρόσωπα από τους πιστούς της Ενορίας Παμ- 
μεγίστων Ταξιαρχών Αβύθου Αιγιαλείας, άνδρες ή γυναί¬ 
κες, που διακρίνονται για το ήθος, την πνευματική κατάρ¬ 
τιση και ωριμότητα τους και το ενδιαφέρον τους για τη 
ζωή και το έργο της Ενορίας. 

2. Τα ως άνω πέντε τακτικά μέλη του Δ.Σ (των παραγρά¬ 
φων 1γ και 1δ του παρόντος άρθρου) διορίζονται για μια 
τριετία από τον Σεβασμιώτατο Μητροπολίτη Καλαβρύτων 
και Αιγιαλείας, υστέρα από έγγραφη πρόταση του Προέ¬ 
δρου του Εκκλησιαστικού Συμβουλίου. Επίσης από τον 
Σεβασμιώτατο Μητροπολίτη Καλαβρύτων και Αιγιαλείας, 
ύστερα από έγγραφη πρόταση του Προέδρου του Εκκλη¬ 
σιαστικού Συμβουλίου και για την αυτή τριετία, διορίζο¬ 
νται ως αναπληρωματικά μέλη ένα από τα μέλη του ως 
άνω Εκκλησιαστικού Συμβουλίου και δύο πρόσωπα από 
τους πιστούς της εν λόγω Ενορίας, που διαθέτουντα προ¬ 
σόντα που αναφέρονται στην παράγραφο 1δ του παρό¬ 
ντος άρθρου. Οι διορισθέντες δύνανται να επαναδιορι- 
σθούν. 

3. Μέλη του Δ.Σ. που δεν ανταποκρίνονται στα καθήκο¬ 
ντα τους ή προβαίνουν σε ενέργειες που έρχονται σε αντί¬ 
θεση με τον σκοπό του Ιδρύματος, παύονται και αντικαθί¬ 
στανται από τον Σεβασμιώτατο Μητροπολίτη. 

4. Το Δ.Σ. του ιδρύματος συγκροτείται σε σώμα κατά 
την πρώτη συνεδρίαση του και εκλέγει τον Γ ραμματέα και 
τον Ταμία. Το αξιωμάτων μελώντου Δ.Σ. είναι τιμητικό και 
άμισθο. 

5. Ο Πρόεδρος του Δ.Σ.: 

α) έχει την ευθύνη όλης της λειτουργίας του ιδρύματος 
και συντονίζει τα μέλη του Δ.Σ. προς υλοποίηση των σκο¬ 
πών αυτού, 

β) εκπροσωπείτο Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα, 
γ) λαμβάνει γνώση όλων των εισερχομένων και εξερχό- 
μενων εγγράφων του Ιδρύματος, συνυπογράφει με τον 
Γραμματέα όλη την αλληλογραφία αυτού και συνυπο¬ 
γράφει με τον Ταμία τα οικονομικής φύσης έγγραφα, 
δ) συγκαλεί το Δ.Σ. σε συνεδριάσεις, διευθύνει τις σε 
αυτές συζητήσεις και συνυπογράφει με τον Γ ραμματέα 
τα πρακτικά των συνεδριάσεων, 
ε) εν γένει μεριμνά για την εφαρμογή των διατάξεων του 
παρόντος Κανονισμού και των αποφάσεων του Δ.Σ. 

6. Ο Αντιπρόεδρος του Δ.Σ. αναπληρώνει τον Πρόεδρο, 

σε περίπτωση απουσίας ή κωλύματος, σε όλες τις ανωτέ¬ 
ρω αρμοδιότητες αυτού και ενεργεί κατόπιν εντολήςτου. 

7. Ο Γραμματέας τηρεί το βιβλίο Πρωτοκόλλου του 
Ιδρύματος, το Αρχειον αυτού και συντάσσει τα έγγραφα 
και όλη την αλληλογραφία του Ιδρύματος την οποία και 
συνυπογράφει με τον Πρόεδρο. Επίσης τηρεί το βιβλίο 
Πρακτικών των Συνεδριάσεων του Δ.Σ. του Ιδρύματος, 
συνυπογράφει με τον Πρόεδρο τα εν λόγω πρακτικά τα 
οποία συντάσσει, φυλάσσει δε και τη σφραγίδα του Ιδρύ¬ 
ματος. 

8. Ο Ταμίας είναι υπόλογος έναντι του Δ.Σ. και ενεργεί 
για λογαριασμό του τις διαχειριστικές πράξεις αναφορι¬ 
κά με τα πάσης φύσης περιουσιακά στοιχεία, τηρεί τα λο¬ 
γιστικά βιβλία και στοιχεία του Ιδρύματος, εισπράττει κά¬ 
θε έσοδο του Ιδρύματος με διπλότυπα γραμμάτια Ει- 
σπράξεως, θεωρημένα από την οικεία Ιερά Μητρόπολη 
με την ένδειξη «Δια το Ενοριακό Πνευματικό Κέντρο Ιερόν 
Ναού Παμμεγίστων Ταξιαρχών Αβύθου Αιγιαλείας», τα 
οποία συνυπογράφει με τον Πρόεδρο, διενεργεί τις πλη¬ 
ρωμές που αποφάσισε το Δ.Σ. βάσει διπλοτύπων ενταλ¬ 
μάτων πληρωμής, θεωρημένων από την οικεία Ιερά Μη¬ 
τρόπολη, τα οποία επίσης συνυπογράφει, όπως άλλωστε 
και όλα τα οικονομικής φύσης έγγραφα, με τον Πρόεδρο, 
ευθύνεται για την φύλαξη των χρημάτων του Ιδρύματος, 
τα οποία κατατίθενται σε ιδιαίτερο λογαριασμό σε μια 
από τις Τράπεζες που λειτουργούν στο Αίγιο στο όνομα 
του Νομικού Προσώπου της οικείας Ενορίας με την έν¬ 
δειξη «Δια το Ενοριακόν Πνευματικόν Κέντρον Ιερόν Να¬ 
ού Παμμεγίστων Ταξιαρχών Αβύθου Αιγιαλείας» και διε¬ 
νεργεί αναλήψεις χρημάτων κατόπιν αποφάσεωςτου Δ.Σ. 
για τη λήψη της οποίας είναι απαραίτητη ή ψήφος του Σε- 
βασμιωτάτου Μητροπολίτου, ως Προέδρου. Επίσης, τη¬ 
ρείτο βιβλίο Κτηματολογίου και το βιβλίο Υλικού. 

Άρθρο 5 

Αρμοδιότητες του Διοικητικού Συμβουλίου. 

1. Το Δ.Σ. συνέρχεται τακτικά κάθε δίμηνο και εκτάκτως 
όταν παρίσταται ανάγκη, ύστερα από πρόσκληση του 
Προέδρου ή σε περίπτωση απουσίας ή κωλύματος αυτού, 
του Αντιπροέδρου, ή ύστερα από αίτηση τριών τουλάχι¬ 
στον μελών του Δ.Σ. 

2. Το Δ.Σ. ευρίσκεται σε απαρτία όταν παρίσταται οπωσ¬ 
δήποτε ό Πρόεδρος ή, σε περίπτωση απουσίας ή κωλύ¬ 
ματος αυτού, ό Αντιπρόεδρος και τρία τουλάχιστον μέλη 
του, οι δε αποφάσεις αυτού λαμβάνονται κατά πλειοψη- 
φία των παρόντων μελών. Σε περίπτωση ισοψηφίας υπε¬ 
ρισχύει ή ψήφος του Προέδρου. 

3. Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) αποφασίζει για κάθε θέμα που αφορά στην εκπλήρω¬ 
ση του σκοπού του Ιδρύματος, 

β) συνεργάζεται για όλα τα σχετικά ζητήματα με το Μη- 
τροπολιτικό Συμβούλιο της Ιεράς Μητροπόλεως Καλα¬ 
βρύτων και Αιγιαλείας και το Εκκλησιαστικό Συμβούλιο 
του Ιερού Ναού Παμμεγίστων Ταξιαρχών Αβύθου Αιγια- 
λείας, καθώς και με διάφορους πολιτιστικούς, επιστημο¬ 
νικούς και φιλανθρωπικούς συλλόγους και με την Τοπική 
Αυτοδιοίκηση και τους τοπικούς φορείς για την προαγω¬ 
γή και επίτευξη του σκοπού του Ιδρύματος, 

γ) μεριμνά για την εξεύρεση οικονομικών πόρων και για 
την ορθή, ομαλή και απρόσκοπτη λειτουργία του Ιδρύμα¬ 
τος, 

δ) προτείνει στο οικείο Μητροπολιτικό Συμβούλιο, το 


οποίο και αποφασίζει σχετικά, την πρόσληψη από το Νο¬ 
μικό Πρόσωπο της οικείας Ενορίας του αναγκαίου για την 
λειτουργία του Ιδρύματος προσωπικού, σύμφωνα με τις 
διατάξεις της κείμενης νομοθεσίας, 
ε) καταρτίζει τον ετήσιο προϋπολογισμό και απολογισμό 
του Ιδρύματος, τους οποίους και υποβάλλει για έγκριση 
στο οικείο Μητροπολιτικό Συμβούλιο, στ) αποφασίζει για 
κάθε άλλο θέμα, το οποίο δεν προβλέπεται στον παρόντα 
Κανονισμό, με την επιφύλαξη της έγκρισης των πράξεων 
του από το οικείο Μητροπολιτικό Συμβούλιο. 

Άρθρο 6 

Τηρούμενα βιβλία 

Το ίδρυμα έχει αυτοτελή διαχείριση, τηρεί δε με την μέ¬ 
ριμνα του Γραμματέα και του Ταμία του Δ.Σ. τα Γενικά και 
Διαχειριστικά αυτού Βιβλία, θεωρημένα για κάθε νόμιμη 
χρήση από την Ιερά Μητρόπολη Καλαβρύτων και Αιγια- 
λείας, ήτοι: 

1) Βιβλίο Πρωτοκόλλου εισερχομένων και εξερχόμενων 
εγγράφων, 

2) Βιβλίο Πρακτικών των Συνεδριάσεων του Δ.Σ. 

3) Βιβλίο Ταμείου και Διπλότυπα Γραμμάτια Εισπράξε- 
ως και Εντάλματα Πληρωμής, τα οποία είναι εκτελεστέα 
εφόσον φέρουν την υπογραφή του Προέδρου καιτου Τα¬ 
μία του Δ.Σ. του Ιδρύματος, 

4) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

5) Βιβλίο Υλικού, στο οποίο καταγράφονται όλα τα κινη¬ 
τά περιουσιακά στοιχεία, που έχουν διατεθεί σε χρήση 
του Ιδρύματος. 

Άρθρο 7 

Πόροι του Ιδρύματος 

1. Πόροι του Ιδρύματος είναι: 

α) ετήσια επιχορήγηση της Ενορίας Παμμεγίστων Τα¬ 
ξιαρχών Αβύθου Αιγιαλείας, 
β) πρόσοδοι από την πραγματοποίηση διαφόρων εκδη¬ 
λώσεων του Ιδρύματος (λαχειοφόρων αγορών, εράνων 
νόμιμα διενεργουμένων, εκθέσεων κ.α.), 
γ) δωρεές, κληρονομιές και κληροδοσίες κινητών και 
ακινήτων, καταλειπόμενες υπέρ αυτού καιπεριερχόμενες 
κατά πλήρη κυριότητα στο Νομικό Πρόσωπο της οικείας 
Ενορίας, 

δ) εισφορές, σε είδος ή σε χρήμα, φίλωντου Ιδρύματος, 
ε) Κρατικές επιχορηγήσεις, Κοινοτικές επιχορηγήσεις, 
επιχορηγήσεις εκ μέρους της Νομαρχιακής ή Τοπικής Αυ¬ 
τοδιοίκησης, Οργανισμών και άλλων Νομικών Προσώπων 
Δημοσίου ή Ιδιωτικού Δίκαιου, επιχορηγήσεις εκ μέρους 
φυσικών προσώπων και κάθε άλλη νόμιμη επιχορήγηση, 
στ) κάθε έσοδο, σύμφωνο με το Ορθόδοξο Χριστιανικό 
πνεύμα, που προέρχεται από κάθε είδους δραστηριότη¬ 
τες του Ιδρύματος και κάθε νόμιμη πηγή. 

2. Η απόκτηση οιουδήποτε κινητού ή ακινήτου πράγμα¬ 
τος για τους σκοπούς του Ιδρύματος γίνεται πάντα στο 
όνομα του Νομικού Προσώπου της οικείας της Ενορίας, 
στο οποίο μεταβιβάζεται ή κυριότητα, νομή και κατοχή 
του πράγματος. Στη πράξη δε της μεταβίβασης γίνεται ει¬ 
δικότερη μνεία και αναφορά με την ένδειξη «Δια το 
Ενοριακόν Πνευματικόν Κέντρον Ιερού Ναού Παμμεγί- 
στων Ταξιαρχών Αβύθου Αιγιαλείας», το οποίο, ως Εκ¬ 
κλησιαστικό Ίδρυμα θα έχει την χρήση, για όσο χρόνο 
υφίσταται, προς εκπλήρωση των σκοπών του. 

Άρθρο 8 

Διάθεση των πόρων 

1. Οι ανωτέρω πόροιτου Ιδρύματος διατίθενται κατόπιν 
αποφάσεως του Δ.Σ αυτού, ύστερα από έγκριση του οι¬ 
κείου Μητροπολιτικού Συμβουλίου: 

α) για την αγορά του απαιτούμενου εξοπλισμού του 
Ιδρύματος, 

β) για την αντιμετώπιση των ποικίλων εξόδων λειτουρ¬ 
γίας του Ιδρύματος, του Νεανικού Κέντρου, του Λαογρα- 
φικού Μουσείου, του Ομίλου Παραδοσιακών Χορών, της 
Χορωδίας Βυζαντινής Μουσικής, του Ομίλου Διδασκα¬ 
λίας Μουσικών Οργάνων, της δανειστικής Βιβλιοθήκης 
και της Πινακοθήκης, 

γ) για την εκτύπωση και διάθεση διαφόρων εκκλησια¬ 
στικών και πολιτιστικών εντύπων, 

δ) για τη λειτουργία των Κατηχητικών Σχολείων, 

ε) για τη διοργάνωση διαφόρων εκδηλώσεων του Ιδρύ¬ 
ματος, 

στ) για τη μισθοδοσία του προσωπικού του Ιδρύματος, 

ζ) για την κάλυψη κάθε άλλης δαπάνης που προβλέπε- 
ται από τον εγκεκριμένο Προϋπολογισμό του Ιδρύματος 
και αποσκοπεί στην επίτευξη των σκοπών του. 

2. Το τυχόν χρηματικό πλεόνασμα από την οικονομική 
διαχείριση του Ιδρύματος κατατίθεται σε ιδιαίτερο λογα¬ 
ριασμό σε μια από τις Τράπεζες που λειτουργούν στο Αί¬ 
γιο στο όνομα του Νομικού Προσώπου της οικείας Ενο¬ 
ρίας με την ένδειξη «Δια το Ενοριακόν Πνευματικόν Κέ- 
ντρον Ιερού Ναού Παμμεγίστων Ταξιαρχών Αβύθου 
Αιγιαλείας». 

Άρθρο 9 

Το Ίδρυμα έχει δική του σφραγίδα με δύο επάλληλους 
κύκλους, ή οποία φέρει στο κέντρο την εικόνα των Παμ- 
μεγίστων Ταξιαρχών. Στον μεν εξωτερικό κύκλο αναγρά¬ 
φονται οι λέξεις «ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ 
ΑΙΓΙΑΛΕΙΑΣ», στον εσωτερικό δε ή επωνυμία του Ιδρύμα¬ 
τος «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕΡΟΥ ΝΑ¬ 
ΟΥ ΠΑΜΜΕΓΙΣΤΩΝ ΤΑΞΙΑΡΧΩΝ ΑΒΥΘΟ Υ ΑΙΓΙΑΛΕΙΑΣ». 

Άρθρο 10 

Το παρόν Ίδρυμα καταργείται με απόφαση της Ιερός 
Συνόδου κατόπιν αιτιολογημένης αποφάσεως του Δ.Σ. 
αυτού, για τη λήψη της οποίας είναι απαραίτητη ή ψήφος 
του Σεβασμιωτάτου Μητροπολίτου ως Προέδρου, και 
ύστερα από έγκριση του οικείου Μητροπολιτικού Συμ¬ 
βουλίου, όταν δεν εκπληρώνει τις εκκλησιολογικές αυτού 
προϋποθέσεις και την αποστολή του, όταν παρεκκλίνει 
του σκοπού του ή καταστεί ανέφικτη ή λειτουργία του. Σε 
κάθε περίπτωση κατάργησης του Ιδρύματος, ή χρήση κά¬ 
θε περιουσιακού στοιχείου, που έχει παραχωρηθεί στο 
Ίδρυμα, επανέρχεται αυτοδικαίως στο Νομικό Πρόσωπο 
της οικείας Ενορίας, στην πλήρη κυριότητα του οποίου 
άλλωστε και αυτά ανήκουν. 

Άρθρο 11 

1. Ο παρών Κανονισμός ισχύει από της δημοσιεύσεως 
του στο επίσημο Δελτίο της Εκκλησίας της Ελλάδος «ΕΚ¬ 
ΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Ιερά Σύνο¬ 
δο υστέρα από αιτιολογημένη απόφαση του Δ.Σ. του 
Ιδρύματος για τη λήψη της οποίας είναι απαραίτητη ή ψή¬ 
φος του Σεβασμιωτάτου Μητροπολίτου, ως Προέδρου, 


και έγκριση του Μητροπολιτικού Συμβουλίου, δημοσιεύ¬ 
εται δε όπως και ό παρών Κανονισμός. 

Άρθρο 12 

Από τις διατάξεις του παρόντος κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπουτης Ενορίας ΠαμμεγίστωνΤαξιαρχών Αβύθου 
Αιγιαλείας το ύψος της οποίας δεν δύναται να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2003 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

-♦- 

Αριθ. 959/862 (4) 

Σύσταση και Λειτουργία Εκκλησιαστικού Ιδρύματος με 
την επωνυμία «ΕΚΚΛΗΣΙΑΣΤΙΚΟ ΙΔΡΥΜΑ ΚΟΙΝΩΝΙ¬ 
ΚΗΣ ΚΑΙ ΠΟΛΙΤΙΣΤΙΚΗΣ ΠΡΟΣΦΟΡΑΣ “Ο ΑΓΙΟΣ 
ΙΩΣΗΦ” ΤΗΣ ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥ- 
ΠΟΛΕΩΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπόψη: 

1. Την εντολή του Θείου Ιδρυτή της Εκκλησίας μας και 
Σωτήρος Ιησού Χριστού για την άσκηση της χριστιανικής 
αγάπης και φιλανθρωπίας. 

2. Την αγιογραφική προτροπή «ίνα φροντίζωσι καλών 
έργων προΐστασθαι οι πεπιστευκότες τω θεώ». 

3. Την οφειλή ενός εκάστου των Επισκόπων για τα εκ¬ 
κλησιαστικά πράγματα και χρήματα κατά τους Αποστολι- 
κούς κανόνας ΛΗ' και ΜΑ'. 

4. Τις υποχρεώσειςπροςτοπλήρωματης Ιεράς Μητρο- 
πόλεως Αλεξανδρουπόλεως υπό της ομωνύμου τοπικής 
Εκκλησίας και ειδικώτερα προς τους ανέργους νέους και 
την ανάγκη καλύψεως αναγκών των λειτουργούντων εκ¬ 
κλησιαστικών και φιλανθρωπικών ιδρυμάτων. 

5. Τις υφιστάμενες κοινωνικές, ποιμαντικές και ενορια- 
κές ανάγκες της Ιεράς Μητροπόλεως Αλεξανδρουπόλε¬ 
ως. 

6. Τις διατάξεις των άρθρων 1,4, 29, 2 και 59, 2 του Νό¬ 
μου 590/1977 «Περί του Καταστατικού Χάρτου της Εκ¬ 
κλησίας της Ελλάδος». 

7. Την 3/10.11.2003 πρόταση του Σεβασμιωτάτου Μη¬ 
τροπολίτου Αλεξανδρουπόλεως Άνθιμου, ως ενεκρίθη 
υπό του Μητροπολιτικού Συμβουλίου της οικείας Ιεράς 
Μητροπόλεως, (απόφ. Μητροπολιτικού Συμβουλίου 44/ 
15.11.2002). 

8. Την από 18.3.2003 Γνωμάτευση της Νομικής Υπηρε¬ 
σίας της Εκκλησίας της Ελλάδος. 

9. Την από 19.3.2003 Απόφαση Αυτής, αποφασίζει: 

Συνιστά στην Ιερά Μητρόπολη Αλεξανδρουπόλεως 

«ΕΚΚΛΗΣΙΑΣΤΙΚΟ ΙΔΡΥΜΑ ΚΟΙΝΩΝΙΚΗΣ ΚΑΙ ΠΟΛΙΤΙΣΤΙ¬ 
ΚΗΣ ΠΡΟΣΦΟΡΑΣ “Ο ΑΓΙΟΣ ΙΣΩΗΦ” ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΑΛΕΞΑΝΔΡΟΥΠΟΛΕΩΣ» το οποίο θα εδρεύει 
στην Τραϊανούπολη, όπου και ο ομώνυμος Δήμος. 

Η οργάνωση, διοίκηση, διαχείριση και λειτουργία του 
Ιδρύματος αυτού θα διέπεται από τις διατάξεις του επο¬ 
μένου Κανονισμού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
του Εκκλησιαστικού Ιδρύματος 
της Ιερός Μητροπόλεως Αλεξανδρουπόλεως υπό την 
επωνυμία «ΕΚΚΛΗΣΙΑΣΤΙΚΟ ΙΔΡΥΜΑ ΚΟΙΝΩΝΙΚΗΣ ΚΑΙ 
ΠΟΛΙΤΙΣΤΙΚΗΣ ΠΡΟΣΦΟΡΑΣ “Ο ΑΓΙΟΣ ΙΩΣΗΦ" 

ΤΗΣ ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥΠΟΛΕΩΣ» 

Άρθρο 1 

Σύσταση - Επωνυμία - Έδρα - Σφραγίδα. 

Στην περιφέρεια της Ιερός Μητροπόλεως Αλεξανδρου¬ 
πόλεως συνιστάται Εκκλησιαστικό Ίδρυμα, που θα λει¬ 
τουργεί υπό την εποπτεία, την ευθύνη και τον έλεγχο αυ¬ 
τής, αυτοτελούς διαχείρησης και μη κερδοσκοπικού χα¬ 
ρακτήρα, με την επωνυμία: «ΕΚΚΛΗΣΙΑΣΤΙΚΟ ΙΔΡΥΜΑ 
ΚΟΙΝΩΝΙΚΗΣ ΚΑΙ ΠΟΛΙΤΙΣΤΙΚΗΣ ΠΡΟΣΦΟΡΑΣ "Ο ΑΓΙΟΣ 
ΙΩΣΗΦ” ΤΗΣ ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥΠΟ¬ 
ΛΕΩΣ» και θα διέπεται από τις διατάξεις του παρόντος 
Κανονισμού. Έδρατου ιδρύματος τούτου είναι οι γειτονι¬ 
κές προς αλλήλας κωμοπόλεις Άνθεια και Αρίστηνο του 
Δήμου Τρα'ίανουπόλεως. Το Ίδρυμα θα στεγάζεται σε κτι- 
ριακό συγκρότημα, του τύπου των Βιοτεχνιών, επιφάνει¬ 
ας συνολικά 2.000 τ.μ. επί αγροτεμαχίου εκτάσεως 10 
(δέκα) στρεμμάτων (10.000τ.μ.). 

Τ ο Ίδρυμα θα περιλαμβάνει τρία τμήματα: 
α. Ξυλογλυπτικό Εργαστήριο κατασκευής όλων των ει¬ 
δών των εκκλησιαστικών επίπλων, 
β. Αγιογραφία - τεχνική Εικόνων και 
γ. Κηροπλαστείο, 

αρχής γενησομένης από το τμήμα Ξυλογλυπτικής με 
γενόμενες ήδη απόλυτα επιτυχημένες δοκιμαστικές από¬ 
πειρες. Το Ίδρυμα χρησιμοποιεί δική του σφραγίδα με 
δύο επαλλήλους κύκλους, η οποία φέρει στο κέντρο 
γραμμική παράσταση του Αγίου Ιωσήφ. Στον εξωτερικό 
κύκλο αναγράφονται οι λέξεις «ΙΕΡΑ ΜΗΤΡΟΠΟΛΙΣ ΑΛΕ¬ 
ΞΑΝΔΡΟΥΠΟΛΕΩΣ», στο δε εσωτερικό κύκλο οι λέξεις 
«ΕΚΚΛΗΣΙΑΣΤΙΚΟ ΙΔΡΥΜΑ ΚΟΙΝΩΝΙΚΗΣ ΚΑΙ ΠΟΛΙΤΙΣΤΙ¬ 
ΚΗΣ ΠΡΟΣΦΟΡΑΣ». 

Άρθρο 2 

Σκοπός. 

1. Σκοποί του Ιδρύματος είναι: 

α) Η δημιουργία θέσεων εργασίας για νέους πολίτες 
που υποφέρουν από την ανεργία, 
β) Η καλλιέργεια των εκκλησιαστικών τεχνών, 
γ) Η οικονομικώτερη εξασφάλιση των εκκλησιαστικών 
ειδών από τους ενοριακούς Ναούς, ιδιαίτερα των ακριτι- 
κών περιοχών. 

δ) Η ενίσχυση της οικονομικής ζωής του τόπου μας, 
αφού τα έξοδα για την παραγγελία των εκκλησιαστικών 
ειδών δεν θα αποστέλλοντας στα μεγάλα αστικά κέντρα, 
αλλά θα διατίθενται στην περιοχή του Έβρου τόσο για την 
προμήθεια των πρώτων υλών, αλλά και για τις παραγγε¬ 
λίες τέμπλων, αρχιερατικών θρόνων, ψαλτηρίων, εικονο- 
στασίων, παγκαρίων, μελλοντικώς εικόνων και κεριών. 

ε) Η οικονομική ενίσχυση εκ των εσόδων, εάν βεβαίως 
υπάρξουν περισσεύματα, υπέρ των εν λειτουργία φιλαν¬ 
θρωπικών ιδρυμάτων της Ιερός Μητροπόλεως Αλεξαν¬ 
δρουπόλεως. 

2. - Το είδος των θεραπευομένων υπό του Ιδρύματος Κα¬ 
λών Εκκλησιαστικών Τεχνών αποβλέπει εις την διατήρη- 
σιντης παραδεδομένης εκκλησιαστικής ορθοδόξου καλ¬ 
λιτεχνίας εις τον ευρύτερο τομέα της θείας Λατρείας. 


3. Διευκρινίζεται σαφέστατα στο παρόν άρθρο ότι προ¬ 
τεραιότητα στους σκοπούςτου Ιδρύματος και από τα τρία 
τμήματα αυτού είναι οι φθηνότερες δυνατές τιμές των φι- 
λοτεχνουμένων και διατιθεμένων προϊόντων, οι κατά νόμο 
αμοιβές του προσωπικού και οι ασφάλειες τους στο Ι.Κ.Α, 
η πληρωμή των κοινοχρήστων, η συντήρηση των μηχανη¬ 
μάτων και, εάν υπάρξει διαθέσιμο υπόλοιπο, να δίδεται 
υπέρ απόρων και ιδρυμάτων της Ιερός Μητροπόλεως 
Αλεξανδρουπόλεως. Υπό τις υποχρεωτικές αυτές προϋ¬ 
ποθέσεις το παρόν εκκλησιαστικό ίδρυμα αναγνωρίζεται 
ως μη κερδοσκοπικού χαρακτήρα. 

Άρθρο 3 

Διοίκηση-Διοικητικό Συμβούλιο 

1. Το Ίδρυμα διοικείται από πενταμελές Διοικητικό Συμ¬ 
βούλιο που απαρτίζεται: 

α) απότονεκάστοτε Μητροπολίτη Αλεξανδρουπόλεως, 
ως Πρόεδρο, με νόμιμο αναπληρωτή του, σε περίπτωση 
απουσίας ή κωλύματος του, τον εκάστοτε Πρωτοσύγκελ- 
λο ή τον εκάστοτε Γ ενικό Αρχιερατικό Επίτροπο της Ιερός 
Μητροπόλεως Αλεξανδρουπόλεως. 

β) Τέσσαρα άτομα, άνδρες η γυναίκες, που κατοικούν 
εντός της περιφερείας της Ιερός Μητροπόλεως Αλεξαν¬ 
δρουπόλεως ή που κατοικούν μονίμως στην Αλεξανδρού¬ 
πολη, ή στην Άνθεια ή στο Αρίστηνο και διακρίνονται για 
την ευσέβεια, το ήθος, την πνευματική καλλιέργειά τους 
και το ενδιαφέρον τους για το έργο της Εκκλησίας. 

2. Τα ως άνω τέσσαρα μέλη του Διοικητικού Συμβουλί¬ 
ου, μαζύ με δύο αναπληρωματικά μέλη διορίζονται για μια 
τριετία από τον Σεβασμιώτατο Μητροπολίτη Αλεξαν¬ 
δρουπόλεως. Το αξίωμα των μελών του Διοικητικού Συμ¬ 
βουλίου είναι τιμητικό και άμισθο, όσοι δε εχρημάτισαν 
μέλη του Διοικητικού Συμβουλίου όχι πέραντωντριών συ¬ 
νεχών περιόδων δύνανται να επαναδιορισθούν. 

3. Μέλη του Διοικητικού Συμβουλίου που παραιτούνται 
ή δεν ανταποκρίνονται στα καθήκοντάτους ή δεν συμμε¬ 
τέχουν αδικαιολόγητα σε περισσότερες από τέσσερις συ¬ 
νεχείς συνεδριάσεις ή προβαίνουν σε ενέργειες που έρ¬ 
χονται σε αντίθεση με τον σκοπό του Ιδρύ ματος, παύονται 
και αντικαθίστανται με νέα μέλη από τον Σεβασμιώτατο 
Μητροπολίτη. 

4. Το Διοικητικό Συμβούλιο του Ιδρύματος συγκροτείται 
σε σώμα κατά την πρώτη συνεδρίασή του. 

5. Το Διοικητικό Συμβούλιο συνεδριάζει τακτικά μια φο¬ 
ρά εντός εκάστου διμήνου, και εκτάκτως ότανπαρίσταται 
ανάγκη, υστέρα από πρόσκληση του Προέδρου, στην 
οποία καταγράφονται τα θέματα της ημερήσιας διατάξε- 
ως ή σε περίπτωση απουσίας ή κωλύματος αυτού, του νο¬ 
μίμου αναπληρωτή του. 

6. Το Διοικητικό Συμβούλιο ευρίσκεται σε απαρτία όταν 
παρίσταται οπωσδήποτε ο Πρόεδρος ή σε περίπτωση 
απουσίας ή κωλύματος αυτού, ο νόμιμος αναπληρωτής 
του καιτρία απότα μέλητου, οι δε αποφάσεις αυτού λαμ- 
βάνονται κατά πλειοψηφία των παρόντων μελών. Σε περί¬ 
πτωση ισοψηφίας υπερισχύει η ψήφος του Προέδρου ή 
σε περίπτωση απουσίας ή κωλύματος αυτού του νομίμου 
αναπληρωτή του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρίζονται οι αποφά¬ 
σεις που λαμβάνονται αλλά και οι απόψεις των μειοψη- 
φούντων μελών, τα πρακτικά δε αυτά υπογράφονται από 
όλα τα παρόντα μέλη. 

8. Στις Συνεδριάσεις του Διοικητικού Συμβουλίου μετέ¬ 
χει άνευ ψήφου και ο Προϊστάμενος του Ιδρύματος, που 
διορίζεται από το Διοικητικό Συμβούλιο. Εισηγείται δε τα 
θέματα της ημερήσιας διατάξεως. 

Άρθρο 4 

Αρμοδιότητες Διοικητικού Συμβουλίου 

Το Διοικητικό Συμβούλιο του Ιδρύματος έχει τις εξής 
αρμοδιότητες: 

α) Αποφασίζει για οιοδήποτε θέμα που αφορά στην ορ¬ 
γάνωση, διοίκηση, λειτουργία, διαχείριση και αξιοποίηση 
όλων των περιουσιακών στοιχείων και διάθεση των πόρων 
του Ιδρύματος, καθώς και για κάθε ενέργεια η οποία είναι 
σχετική με την εκπλήρωση του σκοπού αυτού. 

β) Συνεργάζεται με την Ιερά Μητρόπολη Αλεξανδρου- 
πόλεως, τους ιερούς ενοριακούς και προσκυνηματικούς 
Ναούς αυτής, τις Ιερές Μονές, με τις κρατικές υπηρεσίες 
και με την Νομαρχιακή και Τοπική αυτοδιοίκηση για την 
επίτευξη των σκοπών του Ιδρύματος. 

γ) Καταρτίζει τον ετήσιο προϋπολογισμό και απολογι¬ 
σμό του Ιδρύματος. 

δ) Καθορίζει και συνιστά, για την κάλυψη των αναγκών 
του Ιδρύματος, τις θέσεις του προσωπικού και αποφασί¬ 
ζει για την πρόσληψη και την παύση αυτού και για όλα τα 
σχετικά ζητήματα των εργαζομένων, ήτοι καθήκοντα, 
αποδοχές, άδειες, σύμφωνα πάντοτε με τις διατάξεις της 
κειμένης νομοθεσίας και 

ε) αποφασίζει για κάθε άλλο θέμα το οποίο δενπροβλέ- 
πεται στον παρόντα Κανονισμό. 

Άρθρο 5 

Αρμοδιότητες του Προέδρου. 

Ο πρόεδρος του Διοικητικού Συμβουλίου: 
α) εκπροσωπεί το Ίδρυμα ενώπιον κάθε Δικαστικής, Δι¬ 
οικητικής και Εκκλησιαστικής αρχής και σε όλες του τις 
σχέσεις με άλλα ιδρύματα οργανισμούς, νομικά και φυσι¬ 
κά πρόσωπα, 

β) έχει την εποπτεία όλων των οργανωτικών, διοικητι¬ 
κών, διαχειριστικών, οικονομικών και κοινωνικών δραστη¬ 
ριοτήτων του Ιδρύματος και συντονίζει την διοίκηση και 
τους εργαζομένους για την επίτευξη των σκοπών του, 
γ) λαμβάνει γνώση όλων των εισερχομένων και εξερχό- 
μενων εγγράφων του Ιδρύματος και υπογράφει όλη την 
αλληλογραφία, τα οικονομικού περιεχομένου έγγραφα, 
τα συμβόλαια και τις συμβάσεις αυτού και 
δ) συγκαλεί το Διοικητικό Συμβούλιο σε τακτικές και 
έκτακτες συνεδρίες, καταρτίζειτηνΗμερησίαΔιάταξη και 
διευθύνει τις συζητήσεις. 

Άρθρο 6 

Προσωπικό του Ιδρύματος. 

1. Το προσωπικό του Ιδρύματος διακρίνεται σε δύο κα¬ 
τηγορίες. Πρώτον στο εκπαιδευμένο προσωπικό και δεύ¬ 
τερον στο μαθητευόμενο προσωπικό. Το εκπαιδευμένο 
προσωπικό προσλαμβάνεται, ασχολείται, αμοίβεται και 
παύεται από το Διοικητικό Συμβούλιο σύμφωνα με τις δια¬ 
τάξεις της κειμένης νομοθεσίας. Η ικανότητα και η απο- 
δοτικότητά του εκπαιδευμένου προσωπικού αποδεικνύε- 
ται από τίτλους Σπουδών σε Τεχνικά - Τεχνολογικά Ιδρύ¬ 
ματα η σε Κατώτερες και Μέσες Τεχνικές Σχολές, από 
Βεβαιώσεις προϋπηρεσίας και από την απόδοση εκάστου 


στην καθημερινή κατασκευαστική πράξη και εργασία δο¬ 
κιμαζόμενη εντός διμήνου. Το μαθητευόμενο προσωπικό 
προσλαμβάνεται, απασχολείται και εκπαιδεύεται χωρίς 
μισθό επί εξάμηνο, δυνάμενο να περιορισθεί σε τετράμη¬ 
νο εάν κάποιος επιδείξει εξαιρετική απόδοση. Τούτο βε¬ 
βαιώνεται εγγράφως από Επιτροπή συγκροτούμενη από 
τον Προϊστάμενο και τους δύο αρχαιότερους εκπαιδευ¬ 
μένους εμμίσθους τεχνίτες. Το Διοικητικό Συμβούλιο 
εγκρίνει ή απορρίπτει την πράξη της Επιτροπής και ανα- 
λόγως προσλαμβάνει τον προτεινόμενο επ’ αμοιβή ή παύ¬ 
ει την πρακτική άσκηση αυτού. Εφ’ όσον υπάρχει οικονο¬ 
μική δυνατότης το Διοικητικό Συμβούλιο δύναται να προ¬ 
σφέρει κατά καιρούς οικονομικό βοήθημα ή φιλοδώρημα 
στο μαθητευόμενο προσωπικό. Με απόφαση του Διοικη¬ 
τικού Συμβουλίου δύναται να προσλαμβάνονται σε ένα 
από τα Τμήματα του Ιδρύματος εκπαιδευμένοι επ’ αμοιβή 
ή μαθητευόμενοι αμισθεί κληρικοί της Ιερός Μητροπόλε - 
ως Αλεξανδρουπόλεως, διάκονοι η πρεσβύτεροι ιερείς. 

2. Για την κάλυψη των αναγκών του Ιδρύματος συνι- 
στώνται κατά κατηγορία οι ακόλουθες θέσεις Προσωπι¬ 
κού : 

Α'Διοικητικό: 

ί. Μία (1) θέση Προϊσταμένου, πτυχιούχου ανωτέρας 
Κρατικής Σχολής, πρακτικής η θεωρητικής κατευθύνσε- 
ως ή αποφοίτου Ανωτέρας ή Μέσης Εκκλησιαστικής Σχο¬ 
λής με αποδεικνυόμενη τεχνική εμπειρία ή διακρινομένου 
από ιδιαίτερο καλλιτεχνικό τάλαντο, όπως θεωρείται η ξυ¬ 
λογλυπτική και η αγιογραφική επιδεξιότητα. Ο Προϊστά¬ 
μενος δύναται να είναι λαϊκός ή κληρικός. 

Ιί. Μια (1) θέση Διαχειριστού - Λογιστή αποφοίτου Λυ¬ 
κείου ή Ι.Ε.Κ. οικονομικής κατευθύνσεως για την άσκηση 
λογιστικών και ταμειακών καθηκόντωντης υπηρεσίαςτου 
Ιδρύματος. Ο Διαχειριστής - Λογιστής μεταξύ άλλων και 
σύμφωνα με τις οδηγίες και υποδείξεις του Προέδρου 
του Διοικητικού Συμβουλίου και του Προϊσταμένου: 

α. φροντίζει για την εκτέλεση των αποφάσεων του Διοι¬ 
κητικού Συμβουλίου που αφορούν στη διαχείριση των πε¬ 
ριουσιακών στοιχείων και στη διάθεση των πόρων του 
Ιδρύματος, 

β. τηρεί και φυλάσσει το Βιβλίο Ταμείου, 
γ. εισπράττει μετριπλότυπα Γραμμάτια Εισπράξεων και 
πληρώνει μετριπλότυπα Εντάλματα Πληρωμών, τα οποία 
υπογράφονται υπό του Προέδρου, του Προϊσταμένου και 
του ίδιου, 

δ. ευθύνεται για την φύλαξη του περιεχομένου του Τα¬ 
μείου του Ιδρύματος και των πόσης οικονομικής φύσεως 
εγγράφων και παραστατικών στοιχείων, 
ε. τηρεί Λογαριασμό Ταμιευτηρίου σε μια από τις Τρά¬ 
πεζες της Αλεξανδρουπόλεως, επ’ ονόματι του Ιδρύμα¬ 
τος, με συναλλαγές επ’ αυτού μόνον δια της ενυπόγρα¬ 
φου εντολής του Προέδρου, 
στ) μεριμνά για την έγκαιρη σύνταξη και υποβολή στο 
Διοικητικό Συμβούλιο του ετήσιου Προϋπολογισμού και 
Απολογισμού του Ιδρύματος, 
ζ. τηρεί και φυλάσσει και τα υπόλοιπα Διαχειριστικά Βι¬ 
βλία και στοιχεία του Ιδρύματος, 
η. μεριμνά για την προμήθεια εξοπλισμού σύμφωνα με 
τις αποφάσεις του Διοικητικού Συμβουλίου. 

Β' Εργατοτεχνικό: 

ί. Οκτώ (8) θέσεις εργατοτεχνιτών ειδικευμένων στην 
ξυλογλυπτική και στην επιπλοποιία. 

Ν. Τ ρεις (3) θέσεις αγιογράφων και εργατοτεχνιτών ειδι¬ 
κευμένων στηντεχνική των εικόνων (προετοιμασία ξύλου, 
σχέδιο, συντήρηση, απομίμηση κ.λπ. για τις εικόνες). 

ίϋ Τρεις (3) θέσεις εργατοτεχνιτών ειδικευμένων στην 
κηροπλαστική. 

ιν. Δύο (2) θέσεις ανειδίκευτων εργατών. 

ν. Εννέα (9) θέσεις μαθητευομένων, δηλαδή ανά τρεις 
σε κάθετμήμα. 

νι. Μία (1) θέση ευτρεπιστρίας. 

Η πλήρωση των θέσεων αυτών θα γίνεται τμηματικώς 
σύμφωνα με τις υπηρεσιακές ανάγκες των τμημάτων του 
Ιδρύματος και σε συνδυασμό με τις οικονομικές δυνατό¬ 
τητες αυτού και κατά τα οριζόμενα για την πρόσληψη ερ¬ 
γαζομένων ιδιωτικού δίκαιου. 

Άρθρο 8 

Τηρούμενα Βιβλία και Στοιχεία. 

Το Ίδρυμα τηρεί και χρησιμοποιεί τα ακόλουθα βιβλία 
θεωρημένα σε κάθε περίπτωση από την Ιερά Μητρόπολη 
Αλεξανδρουπόλεως: 

α. Το βιβλίο πρωτοκόλλου εισερχομένων και εξερχόμε- 
νων εγγράφων. 

β. Το Βιβλίο ΠρακτικώντωνΣυνεδριάσεωντου Διοικητι¬ 
κού Συμβουλίου. 

γ. Το Βιβλίο του Ταμείου στο οποίο καταχωρίζονται όλα 
τα έσοδα και τα έξοδα του Ιδρύματος με την απαραίτητη 
λογιστική τάξη, καθώς και τα αριθμημένα κατ’ αύξοντα 
αριθμό τριπλότυπα Γραμμάτια Εισπράξεων και τα Εντάλ¬ 
ματα Πληρωμών. 

δ. Το Βιβλίο Κτηματολογίου και αποθήκης στο οποίο κα¬ 
ταγράφεται σε δύο μέρη η κινητή και ακίνητη περιουσία 
του Ιδρύματος και το Βιβλίο προσωπικού με ημερολογια¬ 
κές καταχωρίσεις της εργασίας των. 

Άρθρο 8 

Πόροι του Ιδρύματος και διάθεσή τους. 

Πόροι του Ιδρύματος είναι: 

1. Οι έκτακτες επιχορηγήσεις της Ιεράς Μητροπόλεως 
Αλεξανδρουπόλεως καθώς και αυτοπροαίρετες εισφο¬ 
ρές των Ιερών Ενοριακών και Προσκυνηματικών Ναών και 
των Ιερών Μονών της περιοχής της Ιεράς Μητροπόλεως. 

2. Τόκοι από καταθέσεις του Ιδρύματος σε λογαρια¬ 
σμούς Ταμιευτηρίου Τραπεζών η Ταχυδρομικού Ταμιευ¬ 
τηρίου. 

3. Προαιρετικές εισφορές σε χρήματα η σε υλικά από 
φίλους του Ιδρύματος. 

4. Δωρεές εν ζωή και κληρονομιές από διαθήκες θανό- 
ντων. 

5. Έκτακτες κρατικές επιχορηγήσεις, χρηματοδοτήσεις 
από Προγράμματα της Ευρωπαϊκής Ενώσεως, επιχορη¬ 
γήσεις της Νομαρχιακής ή Τοπικής Αυτοδιοικήσεως, κα¬ 
θώς και από Ν.Π.Δ.Δ, Οργανισμούς, Επιμελητήρια και άλ¬ 
λα Νομικά Πρόσωπα Δημοσίου και Ιδιωτικού Δίκαιου. 


6. Από προσφορές Ιερών Ναών για την απόκτηση εκ¬ 
κλησιαστικών επίπλων. 

Οι ως άνω πόροι διατίθενται με απόφαση του Διοικητι¬ 
κού Συμβουλίου του Ιδρύματος για: 

α. Την μισθοδοσία του Προσωπικού και την κοινωνική 
ασφάλιση των Εργαζομένων. 

β. Την προμήθεια ειδών εξοπλισμού και των πρώτων 
υλών για την κατασκευή των εκκλησιαστικών αντικειμέ¬ 
νων. 

γ. Την συντήρηση των εγκαταστάσεων και των τριών 
τμημάτων. 

δ. Την πληρωμή των οφειλών για τα κοινόχρηστα (νερό, 
ρεύμα, ταχυδρομικά κ.λπ.). 

ε. Την ενίσχυση των φιλανθρωπικών ιδρυμάτων της Ιε¬ 
ράς Μητροπόλεως Αλεξαδρουπόλεως, όπου πλείστοι 
Θρακιώτες περιθάλπονται και πολλοί συμπατριώτες μας 
ευρίσκουν εργασία. 

Άρθρο 9 

Το παρόν Ίδρυμα διαλύεται και καταργείται με απόφα¬ 
ση της Διαρκούς Ιεράς Συνόδου κατόπιν αιτιολογημένης 
αποφάσεως του Διοικητικού Συμβουλίου αυτού για την 
λήψη της οποίας είναι απαραίτητη η ψήφος του Σεβα- 
σμιότατου Μητροπολίτου, ως Προέδρου, και εφ’ όσον 
δεν εκπληρώνει τις εκκλησιολογικές αυτού προϋποθέ¬ 
σεις και την αποστολή του, όταν παρεκκλίνει του σκοπού 
του ή καταστεί αδύνατη η λειτουργία του. Σε οποιαδήπο¬ 
τε περίπτωση καταργήσεως του Ιδρύματος, κάθε κινητό 
η ακίνητο περιουσιακό στοιχείο, καθώς και κάθε δικαίωμα 
και αξίωση αυτού περιέρχεται στο Νομικό Πρόσωπο της 
Ιεράς Μητροπόλεως Αλεξανδρουπόλεως. 

Άρθρο 10 

Αυτός ο Κανονισμός τροποποιείται από την Διαρκή Ιερά 
Σύνοδο κατόπιν αιτιολογημένης αποφάσεως του Δ.Σ. του 
Ιδρύματος, για την λήψη της οποίας είναι απαραίτητη η 
ψήφος του Σεβασμιωτάτου Μητροπολίτου ως Προέδρου. 

Άρθρο 11 

Ο Κανονισμός αυτός ισχύει από της δημοσιεύσεως αυ¬ 
τού στο επίσημο δελτίο της Εκκλησίας της Ελλάδος «ΕΚ¬ 
ΚΛΗΣΙΑ» και στην Εφημερίδα της Κυβερνήσεως. 

Άρθρο 12 

Από τις διατάξεις του Κανονισμού τούτου προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Αλεξανδρουπόλεως 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2003 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




